**סברינה איליין יונסקו** (באנגלית: **Sabrina Elaine Ionescu**; נולדה ב-6 בדצמבר 1997) היא כדורסלנית אמריקאית המשחקת בעמדת הרכזת בניו יורק ליברטי מליגת ה-WNBA. היא שיאנית תחרות השלשות (37 מתוך 40) יותר מכל שחקן או שחקנית אחרת בתולדות התחרות. היא שיאנית כל הזמנים של ה-NCAA בטריפל דאבלים, שיאנית כל הזמנים של אזור Pac-12 באסיסטים והכדורסלנית היחידה בחטיבה I של ה-NCAA שרשמה 2,000 נקודות, 1,000 אסיסטים ו-1,000 ריבאונדים בקריירה.הפסידה לסטף קרי בתחרות השלשות

ילדותה
------

יונסקו נולדה בוולנאט קריק (אנ'), קליפורניה, להורים רומנים-אמריקאים. אביה, דן יונסקו, נמלט מרומניה הקומוניסטית בסביבות מהפכת 1989, וביקש מקלט מדיני בארצות הברית. סברינה הייתה כבת שלוש כששיחקה לראשונה כדורסל. יש לה אח תאום, אדוארד ("אדי"), שנולד 18 דקות אחריה.

קריירה בתיכון
-------------

 יונסקו עם פרס ה-MVP של משחק מקדונלד'ס אול-אמריקן לבנות 2016
יונסקו למדה ושיחקה כדורסל בתיכון מירמונטה באורינדה, קליפורניה.

בתור פרשמנית ב-2012/13, היא עלתה בחמישייה הפותחת ב-14 מתוך 29 משחקים והעמידה ממוצעים של 13.8 נקודות, 3.9 אסיסטים ו-3.9 חטיפות למשחק ועזרה לקבוצתה להגיע למאזן 27–3 ולסיים כסגנית אלופת צפון קליפורניה.

כסופומור בעונת 2013/14, יונסקו עזרה לקבוצתה להגיע למאזן 30–2.

במהלך שנת הג'וניור שלה (השנה השלישית), יונסקו העמידה ממוצעים של 18.7 נקודות, 7.7 ריבאונדים, 4.2 אסיסטים ו-4.7 חטיפות למשחק, ועזרה לתיכון מירמונטה להגיע למאזן 30–2 ולחצי גמר הליגה הפתוחה של ה-CIF.

בשנת הסיניור שלה, האחרונה, היא הובילה את מירמונטה לגמר הליגה הפתוחה של ה-CIF לאחר שהעמידה ממוצעים של 25.3 נקודות, 8.8 אסיסטים, 7.6 ריבאונדים, 4.5 חטיפות ו-1.3 חסימות למשחק. היא רשמה טריפל דאבל בהפסד בגמר לתיכון צ'מינאדה עם 24 נקודות, 10 אסיסטים ו-10 ריבאונדים, כולל קליעה ממחצית המגרש בסיום המחצית. יונסקו הכרה ארצית כשחקנית השנה בכדורסל הבנות של USA Today, שחקנית השנה של Max Prep, שחקנית השנה במדינה של Cal-Hi Sports ושחקנית השנה במדינה של Gatorade. יונסקו נבחרה למשחק מקדונלד'ס אול-אמריקן 2016, והוכתרה כ-MVP לאחר שקלעה שיא אול-אמריקן של 25 נקודות, כולל שבע שלשות, והוסיפה 10 ריבאונדים.

יונסקו עזבה את מירמונטה עם מאזן ניצחונות-הפסדים בקריירה של 119–9 ושיא בית ספר של 2,606 נקודות. היא גם המובילה בכל הזמנים באסיסטים (769), חטיפות (549) וטריפל דאבל (21) של התיכון. בנוסף לשיאי הקריירה, יונסקו גם סיימה כמלכת הסלים של קבוצתה בשלוש עונות מתוך ארבע: 598 (2013–14), 760 (2014–15) ו-834 (2015–16). יונסקו גם החזיקה בשיא הנקודות למשחק בודד, 43 נקודות מול פיינווד.

קריירת מכללות
-------------

לאחר שסיימה את התיכון, התחייבה יונסקו לאוניברסיטת אורגון ושיחקה את כל ארבע שנות המכללה שלה בדאקס, קבוצת הכדורסל של האוניברסיטה.

### עונת פרשמן

ב-13 בנובמבר 2016, יונסקו ערכה את הופעת הבכורה שלה במכללה באורגון, ורשמה 11 נקודות בניצחון 84–67 על לאמאר. יונסקו רשמה ארבעה טריפל דאבלים באותה עונה, אחד פחות משיא אזור Pac-12 ושניים פחות משיא ה-NCAA. היא העמידה ממוצעים של 14.6 נקודות, 6.6 ריבאונדים ו-5.5 אסיסטים למשחק בעונתה הראשונה באורגון, כשהיא מדורגת במקום השני בקבוצה בנקודות ובריבאונדים, וראשונה באסיסטים. בנוסף, היא רשמה שבעה דאבל דאבלים וסיימה במקום שלישי ב-Pac-12 ובמקום ה-29 ב-NCAA באסיסטים, עם 183. יחס האסיסטים-איבודים שלה, 1.93 ל-1, היה השני בטיבו ב-Pac-12. היא זכתה בתואר פרשמנית השבוע של Pac-12 ארבע פעמים ונבחרה לשחקנית השבוע של USBWA (איגוד כתבי הכדורסל של ארצות הברית). בתום העונה הסדירה, היא זכתה בתואר פרשמנית השנה של Pac-12 ונבחרה לחמישייה הראשונה ולחמישיית הפרשמניות של האזור. בנוסף, היא זכתה בפרס פרשמנית השנה הלאומית של USBWA.

### עונת סופומור

יונסקו קיבלה הכרה לאומית בשנת הסופומור, השנייה שלה באורגון, והובילה את הדאקס ללמקום הראשון בעונה הסדירה בפעם השלישית ולמקום הראשון אי פעם בדירוג טורניר Pac-12. היא הובילה את האזור בנקודות (19.2) ואסיסטים (7.8, מקום חמישי במדינה). היא רשמה 16 דאבל דאבלים ו-14 משחקים עם 20 נקודות לפחות. היא מסרה 10 אסיסטים לפחות במשחק 13 פעמים, וחילקה פעמיים 14, שיא עונתי של הליגה. ב-26 בפברואר 2018, יונסקו נבחרה לשחקנית השבוע בכדורסל המכללות של ESPNW. לאחר עונתה השנייה, היא נבחרה לשחקנית השנה בכדורסל הנשים של אזור Pac-12, וכן נבחרה ללחמישייה הראשונה אול-אמריקן על ידי ESPN. יונסקו והאורגון דאקס זכו באליפות Pac-12 לראשונה מאז 2000. היא זכתה בפרס ננסי ליברמן לרכזת המצטיינת של חטיבה I, וכן הייתה מועמדת לפרס נייסמית'. יונסקו הפכה למוליכת טבלת הטריפל דאבלים של כל הזמנים לנשים, ובמקום השני בכלל אחרי שחקן הגברים של אוניברסיטת בריגהאם יאנג לשעבר קייל קולינסוורת' (עם 12).

### עונת ג'וניור

ב-6 בנובמבר 2018, יונסקו רשמה את הטריפל דאבל ה-11 שלה בניצחון על אלסקה-פיירבנקס. 12 ימים לאחר מכן, היא השוותה את שיא הטריפל דאבלים של ה-NCAA, עם הטריפל דאבל ה-12 שלה בניצחון על באפלו. ב-20 בדצמבר 2018, יונסקו רשמה את הטריפל דאבל ה-13 שלה במשחק מול חיל האוויר ושברה את שיא הטריפל דאבל של NCAA בכדורסל גברים ונשים כאחד. מאוחר יותר היא נבחרה לשחקנית השבוע של ESPNW. מאז אותו משחק ב-20 בדצמבר 2018, יונסקו הוסיפה עוד חמישה טריפל דאבלים והגיעה לשמונה בעונה זו, ושברה את שיא האסיסטים של כדורסל הנשים באורגון (שהיה 608 אסיסטים) נגד USC. בטורניר אליפות המכללות 2019, יונסקו הובילה את הדאקס להופעת הפיינל פור הראשונה שלהן לאחר ניצחון 88–84 על מיסיסיפי סטייט. יונסקו סיימה את המשחק עם 31 נקודות, שמונה אסיסטים, שבעה ריבאונדים וחטיפה. בפיינל פור טורניר ה-NCAA הפסידו הדאקס לאלופה בסופו של דבר ביילור 72–67. יונסקו זכתה כמעט בכל פרסי השחקן הלאומי של השנה האפשריים, כולל פרס ג'ון ר. וודן, שחקנית השנה בכדורסל המכללות של Associated Press, שחקנית השנה הלאומית של USBWA, פרס נייסמית' שחקנית השנה במכללות, פרס ESPY לספורטאית המובילה במכללות ושחקנית השנה הלאומית של ESPN.com.

אף על פי ששיחקה רק שלוש עונות, יונסקו הייתה כשירה להיבחר בדראפט ה-WNBA של 2019 בזכות גילה. בנוסף, היא קיבלה את התואר הראשון שלה ביוני. עם זאת, מתוך אמונה שיש לה "עניינים לא גמורים" באורגון, היא בחרה לחזור לעונת הסיניור שלה. הכרזה זו הגיעה זמן קצר לאחר שיונסקו קיבלה מקום בתוכנית חדשה לתואר שני בבית הספר לעיתונות ותקשורת של אוניברסיטת אורגון.

### עונת סיניור

במשחק השני של עונת הסיניור שלה ב-13 בנובמבר 2019, יונסקו חצתה את רף 2,000 הנקודות ו-800 האסיסטים בקריירת המכללות שלה בניצחון 109–52 על יוטה סטייט. בניצחון על סטנפורד המדורגת שלישית (87–55), יונסקו קלעה שיא קריירה של 37 נקודות יחד עם 11 ריבאונדים ו-7 אסיסטים, ושברה את שיא הנקודות בקריירה של אליסון לאנג באורגון של 2,252 נקודות. במשחק ה"דרבי" נגד אורגון סטייט ב-24 בינואר 2020, יונסקו רשמה 24 נקודות, 9 אסיסטים ו-4 ריבאונדים ושברה את שיא ה-Pac-12 של כוכב אורגון וה-NBA, גארי פייטון, של 938 אסיסטים בקריירה. פייטון בירך את יונסקו באופן אישי על ההישג. ב-14 בפברואר 2020, יונסקו רשמה את האסיסט ה-1,000 שלה בקריירה במשחק מול המדורגת שביעית UCLA והצטרפה לקורטני ונדרסלוט כשחקנית היחידה בהיסטוריה של כדורסל גברים ונשים ב-NCAA עם לפחות 2,000 נקודות ו-1,000 אסיסטים. עשרה ימים לאחר מכן, בניצחון 74–66 של הדאקס בסטנפורד המדורגת 4, היא הפכה לשחקנית ה-NCAA הראשונה אי פעם עם 2,000 נקודות, 1,000 אסיסטים ו-1,000 ריבאונדים בקריירה. יונסקו גם רשמה את הטריפל דאבל השמיני שלה בעונה זו, והשוותה את השיא שלה מהעונה שעברה. מוקדם יותר באותו יום, היא נאמה בטקס האזכרה של קובי בראיינט, שהפך לחבר אישי קרוב שלה בשנתיים הקודמות.

ב-14 באפריל 2020, יונסקו נבחרה לזוכה בפרס הונדה כשחקנית הכדורסל הטובה ביותר בארצות הברית. יונסקו גם זכתה בפרס נייסמית' לשחקנית השנה בפעם השנייה ברציפות, גביע וייד, פרס שחקנית השנה של Associated Press ופרס שחקנית השנה לנשים של USBWA.

קריירה מקצועית
--------------

### ניו יורק ליברטי (2020-הווה)

ב-17 באפריל 2020, ניו יורק ליברטי בחרה ביונסקו בבחירה הראשונה בדראפט 2020 ב-WNBA. היא שיחקה את המשחק הראשון שלה בליברטי ב-25 ביולי. במשחק ה-WNBA השני שלה ב-29 ביולי מול דאלאס וינגס, היא רשמה 33 נקודות, 7 אסיסטים ו-7 ריבאונדים ב-34 דקות.

ב-1 באוגוסט 2020, יונסקו נפצעה בקרסול השמאלי שלה ברבע השני מול אטלנטה דרים. היא אובחנה למחרת עם נקע בדרגה 3, ולא שיחקה שוב למשך שארית העונה המקצועית הראשונה שלה.

בעונה הבאה, ב-18 במאי 2021, רשמה יונסקו את הטריפל דאבל המקצועני הראשון שלה: 26 נקודות, 12 אסיסטים ו-10 ריבאונדים, והפכה לשחקנית הצעירה ביותר בתולדות ה-WNBA שרשמה טריפל דאבל. זה היה גם הטריפל דאבל הראשון של שחקנית ליברטי אי פעם, והעשירי בלבד בתולדות הליגה.

ב-6 ביולי 2022, יונסקו רשמה את הטריפל דאבל הראשון בתולדות הליגה עם מעל 30 נקודות, כשרשמה שורה סטטיסטית של 31 נקודות, 13 ריבאונדים ו-10 אסיסטים.

במסגרת משחק האולסטאר של ה-WNBA שנערך בלאס וגאס ב-14 ביולי 2023 היא ניצחה בתחרות השלשות ועשתה זאת בשיא חדש של 37 נקודות מתוך 40 ובתוצאה טובה יותר מכל שחקן או שחקנית אחרת בתולדות התחרות (שיא לגברים שייך לסטף קרי ועומד על 31 מתוך 40 נקודות). את השיא היא התחילה עם החטאה, שאחריה הגיעו 20 קליעות רצופות, החטאה אחת וחמש קליעות רצופות נוספות.

קריירה בנבחרת הלאומית
---------------------

בסוף אפריל 2018, יונסקו וחברותיה לקבוצה באורגון, ארין בולי, אוטיונה גילדון ורותי הבארד, נכנסו לטורניר אליפות ארצות הברית בכדורסל נשים 3x3 במרכז האימונים האולימפי של ארצות הברית בקולורדו ספרינגס, קולורדו. יונסקו הובילה את קבוצתה לזכייה בטורניר ללא הפסד ואף נבחרה ל-MVP שלו. יונסקו וחברותיה באורגון נשלחו כנבחרת ארצות הברית לגביע העולם בכדורסל 3x3 ביוני 2018 בפיליפינים. הן היו הנבחרת הצעירה ביותר בטורניר, אבל סיימו את שלב הבתים ללא הפסד. יונסקו וחברותיה הודחו ברבע הגמר על ידי האלופה בסופו של דבר, איטליה.

קישורים חיצוניים
----------------

ויקישיתוף מדיה וקבצים בנושא **סברינה יונסקו** בוויקישיתוף
* סברינה יונסקו, ברשת החברתית אקס (טוויטר)
* סברינה יונסקו, ברשת החברתית אינסטגרם
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-WNBA

הערות שוליים
------------

1. 1 2  השאירה מאחור את סטף קרי: שיא מטורף לסברינה יונסקו באולסטאר ה-WNBA, באתר ynet, 15 ביולי 2023
2. 1 2   Sabrina Ionescu MAKES HISTORY With 37 PTS In Final Rnd Of Starry 3-PT Contest, סרטון באתר יוטיוב (אורך: 1:37), 14 ביולי 2023
3. 1 2  Voepel, Mechelle (24 בפברואר 2020). "Oregon's Sabrina Ionescu makes history against Stanford". *ESPN.com*. נבדק ב-24 בפברואר 2020. `{{cite news}}`:  (עזרה)
4. ↑  Thompson, Dillon (10 בדצמבר 2019). "Sabrina Ionescu: 4 facts about the Oregon women's basketball scoring, assists leader". *Statesman Journal*. נבדק ב-24 בפברואר 2020. `{{cite news}}`:  (עזרה)
5. ↑  FitzGerald, Tom (5 בינואר 2017). "Miramonte alum Sabrina Ionescu returns to Bay Area with Oregon". *San Francisco Chronicle*. נבדק ב-24 במרץ 2018. `{{cite news}}`:  (עזרה)
6. ↑  "Sabrina Ionescu, 'The Franchise,' accepts ALL-USA Girls Basketball Player of the Year trophy". *USA Today Sports*. 20 במאי 2016. נבדק ב-16 במרץ 2018. `{{cite web}}`:  (עזרה)
7. ↑  "Sabrina Ionescu". USA Basketball. נבדק ב-7 ביולי 2014. `{{cite web}}`:  (עזרה)
8. ↑  Abend, Harold (14 באפריל 2016). "Ms. Basketball 2016: Sabrina Ionescu". *CalHiSports.com*. נבדק ב-16 במרץ 2018. `{{cite news}}`:  (עזרה)
9. ↑  "Miramonte High School standout named Gatorade California Girls Basketball Player of the Year" (PDF). *Gatorade*. 10 במרץ 2016. נבדק ב-16 במרץ 2018. `{{cite news}}`:  (עזרה)
10. ↑  "USBWA PRESENTS 2016–17 WOMEN'S HONORS". USBWA. 31 במרץ 2017. נבדק ב-13 במרץ 2018. `{{cite news}}`:  (עזרה)
11. ↑  "Oregon Ducks' Sabrina Ionescu is ESPNW's player of the week". *ESPN.com*. נבדק ב-13 במרץ 2018. `{{cite news}}`:  (עזרה)
12. ↑  "Ducks' Sabrina Ionescu, Ruthy Hebard among position award winners". *ESPN.com*. 30 במרץ 2018. נבדק ב-30 במרץ 2018. `{{cite web}}`:  (עזרה)
13. ↑  Greif, Andrew (12 במרץ 2018). "Oregon's Sabrina Ionescu, Oregon State's Marie Gulich named ESPN All-Americans". *OregonLive.com*. נבדק ב-13 במרץ 2018. `{{cite news}}`:  (עזרה)
14. ↑  Medow, Shawn (12 במרץ 2018). ""Triple-double queen" Sabrina Ionescu thrives on competition, looks to tackle Final Four expectations". *Daily Emerald*. נבדק ב-13 במרץ 2018. `{{cite news}}`:  (עזרה)
15. ↑  "Career Records: Triple-Doubles" (PDF). *2017–18 Division I Men's Basketball Records*. NCAA. p. 28. נבדק ב-24 באפריל 2018. `{{cite web}}`:  (עזרה)
16. ↑  "Oregon vs. Alaska Fairbanks – Game Summary – November 6, 2018 – ESPN". *ESPN.com* (באנגלית). נבדק ב-15 בינואר 2019. `{{cite web}}`:  (עזרה)
17. ↑  "Buffalo vs. Oregon – Game Summary – November 18, 2018 – ESPN". *ESPN.com* (באנגלית). נבדק ב-15 בינואר 2019. `{{cite web}}`:  (עזרה)
18. ↑  espnWVerified account (16 ביולי 2009). "espnW on Twitter: "Oregon's @sabrina\_i20 messed around and got her 13th career triple-double. She is now the all-time NCAA triple-double leader for both men and women". Twitter.com. נבדק ב-23 בדצמבר 2018. `{{cite web}}`:  (עזרה)
19. ↑  "Air Force vs. Oregon – Game Summary – December 20, 2018 – ESPN". *ESPN.com* (באנגלית). נבדק ב-15 בינואר 2019. `{{cite web}}`:  (עזרה)
20. ↑  "Oregon's Ionescu is espnW's player of the week". *ESPN.com* (באנגלית). 24 בדצמבר 2018. נבדק ב-15 בינואר 2019. `{{cite web}}`:  (עזרה)
21. ↑  Webster, Sierra. "Sabrina Ionescu breaks Oregon assist record in blowout of USC". *Daily Emerald* (באנגלית). נבדק ב-15 בינואר 2019. `{{cite web}}`:  (עזרה)
22. ↑  "The ultimate guide to Oregon senior Sabrina Ionescu". *ESPN.com* (באנגלית). 6 בינואר 2020. נבדק ב-9 בינואר 2020. `{{cite web}}`:  (עזרה)
23. ↑  "Sabrina Ionescu – Women's Basketball". *University of Oregon Athletics* (באנגלית). נבדק ב-22 בפברואר 2020. `{{cite web}}`:  (עזרה)
24. ↑  Pelton, Kevin (31 במרץ 2019). "Sabrina Ionescu powers Oregon to its first Women's Final Four". *ESPN.com* (באנגלית). נבדק ב-31 במרץ 2019. `{{cite web}}`:  (עזרה)
25. ↑  Foley, Damian (17 באפריל 2020). "The Gospel of Sab". *Around the O*. University of Oregon. נבדק ב-20 באפריל 2020. `{{cite web}}`:  (עזרה)
26. ↑  Ionescu, Sabrina (6 באפריל 2019). "A Letter to Ducks Nation". The Players' Tribune. נבדק ב-6 באפריל 2019. `{{cite web}}`:  (עזרה)
27. ↑  "Sabrina Ionescu builds her brand as an SOJC master's student". *Around the O*. University of Oregon. 10 בפברואר 2020. נבדק ב-12 במאי 2020. `{{cite web}}`:  (עזרה)
28. ↑  "Ducks' Ionescu eclipses 2,000 points, 800 assists". *ESPN.com* (באנגלית). 14 בנובמבר 2019. נבדק ב-9 בינואר 2020. `{{cite web}}`:  (עזרה)
29. ↑  Oregonian/OregonLive, James Crepea | The (17 בינואר 2020). "Sabrina Ionescu scores career-high 37, breaks program career scoring record to lead No. 6 Oregon women's basketball past No. 3 Stanford". *oregonlive* (באנגלית). נבדק ב-19 בינואר 2020. `{{cite web}}`:  (עזרה)
30. ↑  Hays, Graham (17 בינואר 2020). "Sabrina Ionescu's career night leads Oregon past Stanford". *ESPN.com* (באנגלית). נבדק ב-19 בינואר 2020. `{{cite web}}`:  (עזרה)
31. ↑  Mariotasmustache (25 בינואר 2020). "Ionescu Breaks Assist Record in Civil War Win, Ducks 76 – Beavers 64". *Addicted To Quack* (באנגלית). נבדק ב-26 בינואר 2020. `{{cite web}}`:  (עזרה)
32. ↑  Martini, Pete. "Oregon Ducks women: Ionescu and Hebard reach milestones in lopsided victory". *Statesman Journal* (באנגלית). נבדק ב-9 בינואר 2020. `{{cite web}}`:  (עזרה)
33. ↑  "Gary Payton congratulates Sabrina Ionescu on breaking his Pac-12 all-time assists record". *sports.yahoo.com* (באנגלית אמריקאית). נבדק ב-26 בינואר 2020. `{{cite web}}`:  (עזרה)
34. ↑  West, Jenna. "Sabrina Ionescu Adds Career Milestone in Win vs. UCLA". *Sports Illustrated* (באנגלית אמריקאית). נבדק ב-20 בפברואר 2020. `{{cite web}}`:  (עזרה)
35. ↑  "Oregon's Sabrina Ionescu Named Honda Sport Award Winner for Basketball" (באנגלית). 14 באפריל 2020. נבדק ב-15 באפריל 2020. `{{cite journal}}`:  (עזרה); Cite journal requires `|journal=` (עזרה)
36. ↑  "Ionescu Wins Honda Sport Award". *University of Oregon Athletics* (באנגלית). נבדק ב-15 באפריל 2020. `{{cite web}}`:  (עזרה)
37. ↑  Megdal, Howard (17 באפריל 2020). "Liberty Select Sabrina Ionescu No. 1 in W.N.B.A. Draft". *The New York Times*. נבדק ב-18 באפריל 2020. `{{cite news}}`:  (עזרה)
38. ↑  "07/29/20: New York Liberty @ Dallas Wings". *WNBA.com – Official Site of the WNBA* (באנגלית). נבדק ב-30 ביולי 2020. `{{cite web}}`:  (עזרה)
39. 1 2  "Your Day in Women's Basketball, October 12: Sabrina Ionescu is ready to ball". *High Post Hoops* (באנגלית אמריקאית). 12 באוקטובר 2020. נבדק ב-10 באפריל 2021. `{{cite web}}`:  (עזרה)
40. ↑  Coleman, Madeline. "Ionescu Records Liberty's First-Ever Triple Double". *Sports Illustrated* (באנגלית אמריקאית). נבדק ב-19 במאי 2021. `{{cite web}}`:  (עזרה)
41. ↑  Maloney, Jack (7 ביולי 2022). "Liberty's Sabrina Ionescu records first 30-point triple-double in WNBA history in win over Aces". *CBS Sports*. נבדק ב-15 ביולי 2022. `{{cite web}}`:  (עזרה)
42. 1 2  "Oregon Ducks Take USA Basketball Women's 3x3 National Championship Title" (Press release). USA Basketball. 22 באפריל 2018. נבדק ב-24 באפריל 2018. `{{cite press release}}`:  (עזרה)
43. ↑  Voepel, Mechelle (17 במאי 2018). "Oregon players to represent U.S. in FIBA 3x3 World Cup". *ESPN.com*. נבדק ב-18 במאי 2018. `{{cite news}}`:  (עזרה)
44. ↑  "Don't call them kids – they just swept their pool at the FIBA 3x3 World Cup 2018". FIBA. 11 ביוני 2018. נבדק ב-11 ביוני 2018. `{{cite web}}`:  (עזרה)